HI HAURÀ BOICOT COMERCIAL?. PROVOCARÀ MÉS CRISI?

Probablement hi haurà boicot comercial, però el seu impacte sobre l'economia catalana serà temporal, reduït, assumible, es compensarà per la desaparició del dèficit fiscal i impulsarà més les exportacions.

- ▪ Des de fa molt temps, declaracions i notícies malintencionades de responsables polítics i mitjans de comunicació estatals, han anat generant un clima d'animadversió contra Catalunya a la resta d'Espanya. Arran de l'inici del procés sobiranista aquesta intoxicació informativa ha incrementat. Això ja ha generat un cert boicot als productes catalans, que previsiblement augmentarà quan assolim la independència.
- ▪ Des del 2010 les exportacions de Catalunya ja són superiors a les vendes a la resta d'Espanya . Per analitzar l'impacte d'un boicot la millor magnitud a analitzar és el Valor Afegit Brut (VAB) dels productes catalans, que mesura el que realment es produeix al país: un 60% es consumeix a Catalunya mateix, un 22% a la resta d'Espanya i un 18% a fora. Fa divuit anys Espanya representava un 30%. L'economia catalana s'ha internacionalitzat molt.
- ▪ Ara bé, aquest boicot afecta bàsicament bens de consum clarament identificables com catalans . El cas del cava és un bon exemple. Els bens de consum són només el 35% del total (els altres són bens intermedis o de capital) i més del 50% de la producció la realitzen empreses multinacionals, que difícilment seran objecte de boicot.
- ▪ S'han fet estudis per avaluar l'impacte d'aquest previsible boicot sobre l'economia catalana, analitzant diversos escenaris. El més conegut i acceptat és l'estudi dels professors Guinjoan i Cuadras, que fa dos supòsits: a) que el boicot dels consumidors (criteris emocionals) serà superior al de les empreses (criteris racionals), i b) que el boicot serà simètric , és a dir que, arribat el cas, aquí es faria un boicot equivalent als productes espanyols.
- ▪ En un escenari d'un boicot alt d'un 40% de pèrdua de vendes a consumidors i 20% de pèrdua de vendes a empreses, l'impacte màxim inicial seria una reducció d'un 4% del PIB de Catalunya. Ara bé, molts dels productes que es deixin de vendre a Espanya es poden vendre a d'altres països, rebaixant el seu preu, la qual cosa redueix l'impacte del boicot i afavoreix les exportacions. Amb això, l'impacte previsible del boicot és de l'ordre d'un 1%-2% del PIB.
- ▪ Per altra banda s'ha de considerar que un boicot és quelcom temporal i, al cap d'un temps relativament curt, el mercat torna a funcionar en termes de preu-qualitat. Catalunya és un dels països relativament més exportadors d'Europa i això és i serà clau per la nostra economia.

### Fonts:

#### Llibre ' Sense Espanya. Balanç econòmic de la independència ' de Modest Guinjoan i Xavier Cuadras. Resumit en el vídeo:

Llibre Economia de Catalunya. Preguntes i respostes sobre l'impacte econòmic de la independència. Col·legi d'Economistes de Catalunya. Editorial Profit.

#### Col·lectiu Wilson. Vídeo sobre el boicot: http://www.wilson.cat/ca/audiovisuals/item/229-amb-la-independ%C3%A8ncia-qu%C3%A8-passaria- amb-un-boicot?-subtitulado.html Presentació d'economistes per la independència: el "Boicot" i el seu impacte a les empreses